
## PLANINSKO DRUŠTVO BREŽICE

# vas vabi na izlet na

**Planino Zajamniki,1280 m in Uskovnico, 1154 m.**

**Izlet bosta vodila vodnika PZS Borut Vukovič in Tone Jesenko.**

**Odhod bo v nedeljo, 10. septembra 2023, ob 6. uri s parkirišča pri Restavraciji Štefanič.**

**Zahtevnost poti:** nezahtevna, primerna za vsakega planinca z nekaj kondicije

**Dolžina poti:** 5 ur hoje

**Način prevoza:** s kombiji, cena prevoza jeje **120 € za kombi,**  **ob polni zasedbi mest 15 € po osebi**

**Obvezna oprema:** planinski čevlji z dobrim gumijastim podplatom, oblačila, primerna vremenskim razmeram, priporočamo pohodne palice

**Obvezni dokumenti**: planinska izkaznica, zdravstvena izkaznica

**Prehrana:** malica iz nahrbtnika, dobro prehrano nudijo v koči na Uskovnici

**Prijave :** **do srede, 6. septembra 2023, oz. do zasedbe mest v kombijih**

pri **Lauri Rueh v »Vrtnici«** ali na **040 202 064**

**Potek ture:** S kombiji se bomo odpeljali proti Bohinju, zavili proti Jereki in nadaljevali do izhodišča – Spodnje Podjelje.

**Planina Zajamniki je planšarska planina na skrajnem južnem robu planote Pokljuke. Znana je po lepi in razpotegnjeni ulici s pastirskimi stani, ponuja tudi prelep pogled na Julijske Alpe s Triglavom in delom Bohinjskega jezera.**

Zajamniki so znani po dokaj enostavnem dostopu, saj hodimo po ravnem, rahlo strmem ali celo spuščajočem se terenu. Dostop do Zajamnikov je tako relativno lahek. Od izhodišča do cilja bomo potrebovali približno uro in pol zelo zmerne hoje z veliko klepetanja in opazovanja narave.

Pot bomo nadaljevali in v uri in četrt prišli do povsem nove planinske koče na Uskovnici, 1154 m, zgrajene na mestu stare.

**V primeru slabega vremena ali nepredvidenih razmer si vodnika pridržujeva pravico do spremembe cilja, termina ali odpovedi ture.**

**OPOZORILO:**

|  |
| --- |
| **S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika !****Želimo vam varno in srečno hojo in lep planinski dan !** |

